KKP กำไร Q3 ขยับลง 19% เหลือ 1.18 พันลบ. หลังรายได้มิใช่ดบ.ลด-ขาดทุนเครดิตเพิ่ม
KKP กำไร Q3 ขยับลง 19% เหลือ 1.18 พันลบ. หลังรายได้มิใช่ดบ.ลด-ขาดทุนเครดิตเพิ่ม ส่วนงวด 6 เดือนแรกมีกำไร 2.66 พันลบ. ลดลง 1.13% เมื่อเทียบกับช่วงเดียวกันของปีก่อนมีกำไร 2.98 พันลบ.
20 ก.ค. 2563

ธนาคารเกียรตินาคิน จำกัด (มหาชน) หรือ KKP รายงานผลการดำเนินงานงวดไตรมาส 2/63 และงวด 6 เดือนแรกปี 2563 มีกำไรสุทธิ ดังนี้

สำหรับไตรมาส 2/2563 ธนาคารและบริษัทย่อยมีกำไรสุทธิไม่รวมส่วนของผู้ถือหุ้นส่วนน้อยเท่ากับ 1,184 ล้านบาท ลดลงร้อยละ 19.5 เมื่อเทียบกับกำไรสุทธิจำนวน 1,471 ล้านบาทในไตรมาส 2/2562 โดยผลขาดทุนด้านเครดิตที่คาดว่าจะเกิดขึ้น สำหรับไตรมาส 2/2563 มีจำนวนที่เพิ่มขึ้นตามการชะลอตัวทางเศรษฐกิจและเพื่อรองรับความไม่แน่นอนที่อาจจะเกิดขึ้นจากผลกระทบของสถานการณ์การแพร่ระบาดของไวรัสโคโรนา 2019
ในส่วนรายได้จากการดำเนินงานมีจำนวนรวม 4,852 ล้านบาท เพิ่มขึ้นร้อยละ 2.5 โดยหลักจากรายได้ดอกเบี้ยสุทธิที่เพิ่มขึ้นร้อยละ 23.9 ในขณะที่รายได้ที่มิใช่ดอกเบี้ยลดลงร้อยละ 31.9
ขณะที่กำไรเบ็ดเสร็จรวมของไตรมาส 2/2563 เท่ากับ 1,629 ล้านบาท เพิ่มขึ้นร้อยละ 44.7 จากจำนวน 1,126 ล้านบาทในไตรมาส 2/2562จากภาวะตลาดทุนที่ปรับตัวดีขึ้น